જામનગર જિલ્લામાં કાયદો-વ્યવસ્થામાં ફિલ્મી હીરો સીંઘમ સાબીત થઇ રહેલા જિલ્લા પોલીસ વડા શરદ સિંઘલે સાંજ સમાચાર સાથેની વાતચીતમાં જણાવ્યું હતું કે, દિવાળી, નુતનવર્ષ જામનગરમાં ઉજવવાનું છે. પોલીસ પરેડ ગ્રાઉન્ડમાં આજે ઝૂંપડપટ્ટીમાં વસતા 200 થી વધુ બાળકો સાથે ફુલઝર, કોઠી અને ફટાકડા ફોડી નવતર ઉજવણી કરીશું જેમાં પોલીસ પરિવારના સદ્દસ્યો પણ હાજર રહેશે. જે ગરીબ બાળકો અન્ય લોકોને ફટાકડા ફોડતા જોઇ નિરાશા અનુભવતા હોય છે તેવા 200 બાળકો પોતે પણ પોલીસ ગ્રાઉન્ડમાં આ દિવાળી પર ફટાકડા ફોડશે. શહેરીજનો અને જિલ્લાના દરેક લોકોને દિવાળીની શુભકામના પાઠવતા જિલ્લા પોલીસ વડા શરદ સિંઘલે જણાવ્યું હતું કે ઉલ્લાસની ઉજવણી થાય તે જરૂરી છે. પણ સાથોસાથ સલામતી જાણવવી પણ જરૂરી છે, ફટાકડા ફોડતા સમયે બાળકોનું ખાસ ધ્યાન રાખવામાં આવે તેમજ સમગ્ર વર્ષ દરમ્યાન જિલ્લાની કાયદો વ્યવસ્થાની પરિસ્થિતિ જાળવવામાં પોલીસને સહકાર આપે તેવી અપીલ પણ તેઓએ કરી હતી.